Björn Ingi Hrafnsson , ritstjóri Viljans , segir að fjárhagsvandræði sín hafi fyrst og fremst stafað af „ afar íþyngjandi kyrrsetningaraðgerð sem Tollstjóraembættið gerði á öllum mínum eigum að kröfu Skattrannsóknarstjóra á sínum tíma . Eignir fyrir vel á annað hundrað milljónir króna voru kyrrsettar um langt skeið með tilheyrandi fjártjóni og vandræðum fyrir mig , svo sem nærri má geta . “ Þetta kemur fram í stöðuuppfærslu sem hann birti í Facebook í dag . Tilefni skrifa hans er frétt sem birtist á Stundinni í gær þar sem greint var frá því að Björn Ingi hefði haft tæplega 2,9 milljónir króna í mánaðarlaun í fyrra . Þá var farið yfir það í fréttinni að Björn Ingi hefði verið grunaður um brot vegna bókhalds og skattskila á árunum 2014 til 2017 . Björn Ingi segir í stöðuuppfærslunni að fréttir af fjárhagsvandræðum hans í Stundinni séu orðnar óteljandi og að sérstakt rannsóknarefni sé sú „ áhersla sem þar er lögð á að setja mín persónulegu mál í neikvætt ljós aftur og aftur . Nú eru tólf ár liðin frá því ég hætti afskiptum af stjórnmálum , en af fréttaflutningi Stundarinnar að dæma mætti ætla að ég hafi átt sæti í ríkisstjórn Íslands allan þann tíma . “ Kyrrsetningin tollstjóra á eigum hans upp á 115 milljónir króna var tilkomin vegna skattrannsóknarinnar á Birni Inga , sem felld var niður í lok janúar síðastliðins . Auglýsing Hann segir að í kjölfar þess hafi tekið við ferli við að vinda ofan af afleiðingum þessa . „ Það er viðamikið verkefni og tímafrekt . Krafan um nauðungaruppboð er í fjórum eignum Björns Inga að Másstöðum í Hvalfirði og var uppboðið auglýst í síðasta mánuði . Gerðarbeiðendur eru auk sýslumannsins á höfuðborgarsvæðinu , Ríkisskattstjóri , Hvalfjarðarsveit og Vátryggingafélag Íslands . Björn Ingi segist hvetja til þess að varlega verði farið í kyrrsetningaraðgerðir í framtíðinn að hálfu hins opinbera . „ Hver maður er saklaus uns sekt hans sannast , þótt ekki geri allir fjölmiðlar mikið með þá mikilvægu meginreglu réttarríkisins . Einstaklingur má sín lítils gegn kerfinu við slíkar aðstæður og þótt ég hafi alltaf vitað að sannleikurinn kæmi fram að lokum , var ömurlegt fyrir mig og fjölskyldu mína að þurfa að búa við óvissu og óöryggi jafn lengi og raun bar vitni . “ Vegna endurtekinnar umfjöllunar Í Stundinni í gærkvöldi er enn á ný fjallað um persónuleg fjármál mín og ... Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .